Kryeministri Berisha vlerëson raportin e Brukselit për ecurinë e reformave
Kryeministri Berisha përsëriti dhe një herë se qeveria është e vendosur për të garantuar zgjedhje të lira e të ndershme
Në Shqipëri kryeministri Sali Berisha vlerësoi sot me nota pozitive përmbajtjen e raportit të miratuar dje në Bruksel ku analizohej ecuria e reformave në vend. Zoti Berisha u shpreh i kënaqur pasi, sipas tij, ishin përshendetur dhe njohur një numër nismash të ndërmarra gjatë 12 muajve të fundit, gjë të cilën ai e cilësoi si dëshmi të vullnetit për të cuar përpara vendin. Zoti Berisha premtoi edhe një herë se qeveria është e angazhuar për zhvillimin e zgjedhjeve të lira dhe të ndershme Kryeministri Sali Berisha u shfaq sot mjaft i kënaqur me raportin e Komisionit Europian për Shqipërinë. Ky raport në të vërtetë vlerësonte arritje në një seri fushash, veçanërisht në atë të luftës kundër korrupsionit dhe krimit të organizuar apo dhe në sektorët e ekonomisë. Por ai kishte gjithashtu mjaft vërejtje dhe shtronte shumë detyra për t’u realizuar. Megjithatë në fjalën e tij në fillim të mbledhjes së qeverisë kryeministri u përqëndrua më së shumti të aspektet pozitive duke kërkuar dhe premtuar një angazhim më të madh në realizimin e reformave: Në raport por edhe në konferencën për shtyp që dha dje në Bruksel Komisioneri Europian për Zgjerimin Olli Rehn vihej theksi te klima politike konfliktuale dhe bllokimi i refromës për zgjdhjet. Komisioneri Rehn i konsideroi zgjedhjet e afërta vendore si një test të rëndsishëm për demokracinë, ndërsa opozita bëri sot përgjegjëse për këtë shumicën e djathtë në pushtet. Kryeministri Berisha përsëriti dhe një herë se qeveria është e vendosur për të garantuar zgjedhje të lira e të ndershme: Ai tha se shpresonte që opozita sipas tij të mos vazhdojë përpjekjet për t’i dëmtuar ato. Por të majtët nga ana e tyre kanë akuzuar qeverin se është bërë bllokuese e reformës zgjedhore dhe se synon manipulimin e zgjedhjeve, duke kërkuar zbatimin e standarteve ndërkombëtare.